Nos Erarz, por la grace de Deu avesques d’Auceurre, et nos Janhanz de Chatellons, cuens de Blois et sire de Avesnes, faisons savoir à touz cels qui verront ces presentes lettres que si toust com li sires de Noiers aura assys à Mile son fils, chevalier, et à Marie sa femme, nostre nieice, nuef cenz livrées de terre à tornois, si com il ha promis les ploiges qui nos ha donées donées de ceu; c’est a savoir Janhanz, segnor d’Arcies, Janhanz sires d’Aigreville, chevalier, et Janham, conte de Joegni, escuier, demorront quite, et lor somes tenu de randre les lettres de la dite pleigerie. Ou tesmoins de la quel chose nos havons mis nous sciaux an ces présentes leitres. Ceu fu fait an l’an Nostre Segnor mil dux cent sexante et onze, ou mois de février.